સ્વચ્છતા સર્વેક્ષણ ર૦૧૮નું પરિણામ જાહેર કરવામાં આવ્યું તે ગુજરાત માટે શરમજનક છે. જેના વિકાસ મોડલની સૌથી વધુ ચર્ચા છે તે સ્વચ્છતાની બાબતમાં પાછળ ધકેલાતું જાય છે. સ્ટેટ રેન્કિંગમાં ગુજરાતનું સ્થાન ૧૭મુ આવ્યું છે. દેશના ટોપ ટેન ક્લીન સ્ટેટમાં પણ ગુજરાત સ્થાન મેળવી શક્યંુ નથી. આ યાદીમાં ઝારખંડ પ્રથમ, મહારાષ્ટ્ર બીજા અને છત્તીસગઢ ત્રીજા સ્થાને છે. રાજ્ય પછી શહેરની વાત કરીએ તો દેશના ક્લીન ટોપ ટેન સિટીમાં પણ ગુજરાતનો એક પણ શહેરનો સમાવેશ થયો નથી. વર્ષ ર૦૧૬ના સર્વેક્ષણમાં સુરત છઠ્ઠું અને રાજકોટે સાતમુ સ્થાન મેળવ્યંુ હતું. વર્ષ ર૦૧૭ના સર્વેક્ષણમાં સુરત થોડું આગળ વધ્યું અને ચોથો ક્રમ મેળવ્યો હતો જયારે વડોદરાએ દસમુ સ્થાન મેળવ્યું હતું. આમ ગુજરાતનાં બે શહેરો દેશના કલીન ટોપ ટેન ક્લીન સિટીમાં સ્થાન પામતાં રહ્યાં હતાં.